Die Prys van Vergifnis Deel 3 – wolfshadowwhispers
Die Prys van Vergifnis Deel 3
Die Prys van Vergifnis
Welkom by my storie Die Prys van Vergifnis, my eerste reeks verhaal in Afrikaans op my blog. Hierdie is deel 3. Vind Deel 1 hier. en Vind Deel 2 hier. . Dit is die einde van my storie. Gaan Lesley die regte ding doen en die tower kuur vir vergifnis los of gaan sy die donker pad kies. Lees gerus en vind uit. Ek hoop julle geniet dit. Lekker lees.
Sy stap uit die badkamer en merk op dat die sit-en-slaap area nou anderste lyk. Die bruin tafel is oortrek met 'n wit doek. Die Tarot kaarte is gebêre maar die groot skulp met kristalle is nog op die tafel. Daar is 'n wierook-houer gekerf uit hout in die vorm van 'n olifant en 3 stokkies wierook wat brand daarin. Weer ruik sy magnolia en laventel en 'n ander krui wat brand, miskien sandalwood…of salie. 'n Silwer mes lê op die tafel langs 'n wit blaker met 'n wit kers. Dita sit aan die een kant van die tafel.
"Kom, sit," nooi die sigeunerin kalm en beduie na die bankie oorkant haar.
Lesley gaan sit, 'n aanvaarding begin deur haar spoel. Wat sy nou gaan doen is die beste uitweg. Sy glo dit. Sy maak haar handsak oop en haal 'n wit koevert uit. Sy sit dit voor Dita.
"Jy kan dit tel. Dit is alles daar." sê sy amper soos 'n robot. 'N deel van haar voel asof sy buite haarself is.
"Dita gaan nie tel, Dita trust jou" sê die sigeunerin en gee Lesley 'n gerustellende glimlag.
Dita vat die silwer mes en hou dit uit na Lesley. "A drop of blood, please".
Lesley voel effens naar en 'n bleekheid skiet op in haar. Sy vat die mes en druk die lem teen haar duim. Sy besef eers hoe skerp die mes is toe sy die pyn deur haar vinger trek. Drie druppels bloed drup uit haar duim en val soos rooi robyne op die wit doek op die tafel. Sy kyk op na Dita.
"Hou jou duim oor wit kers, Laat bloed op kers drup." verduidelik Dita. "Ek gaan magic words sê terwyl jy dit doen. Hou jou hand oor kers terwyl ek chant.
Lesley hou haar bloeiende duim oor die kers. Bloed val op die kers.
Dita haal diep asem en begin haar toorwoorde sê in 'n neurierige stem:
"Pământ, puterea mamei, înclinată, deschisă
Vânt, putere de respirație, vindecare, deschisă
Focul, puterea care se distruge, se deschide
Apa, forța recuperatoare, se deschide
Deci, acolo unde Duhul Mare plutește
Deci, de asemenea, Mai jos, în cazul în care Marea Mama reguli
Terwyl Dita die woorde gesê het het Lesley net gesit en luister na die vreemde woorde. Haar duim jeuk en sy kyk af na die wond en sy snak na haar asem. Daar is geen bloed op haar duim nie en die duim is gesond! Tog is daar bloed op die kers en die drie druppels bloed op die wit tafel doek…
"Die sirkel is oop. Jou healing prove that the spirits will help you", sê Dita tevrede.
Dita hou haar hande uit na Lesley. Sy knik gerusstellend haar kop. Lesley plaas haar hande in Dita sin.
"We are one now, in this circle," kondig Dita aan. Sy druk Lesley sa hande gerusstellend. "Nou moet ons hande vashou tot ek finish en klaar is, Lesley. Terwyl ek besig is gaan jy dalk weird voel. We are working with spiritual enegry here. Die tipe wat destinies change. Terwyl ek chant en alles fokus jy net op forgivenis. Fokus ook op die fact that Shaun moet vergeet. Is jy okay met dit?"
Lesley knik. Haar mond voel droog en diep binne haar bewe sy senuweeagtig "Ja…"
"Okay, Lesley. Don't be afraid. Jy is in 'n sacred space. Jy is veilig hier. Begin fokus. Ignore my woorde as jy kan, you don't understand Romany anyway. Just focus on what I told you. Now close your eyes, dear."
Lesley sluit haar oë toe en Dita begin chant. Die woorde klink soos 'n pragtige eksotiese rivier van klank. Sy begin dink aan hoe sy hoop Shaun en Arno vergeet van alles. Sy hoop Arno vind nooit uit nie. Sy hoop vir vergifnis. Sy voel hoe 'n statiese energie van Dita se hande na hare vloei, hoe die energie in haar stroom, deur haar hande en arms, tot na haar borste, deur haar hart, haar ruggraat en tot in haar vroulikheid. Snaaks genoeg voel sy nie bang nie. Sy voel asof sy genees word van iets. Sy voel ook asof alles in haar en om haar, en alles in die wêreld gekonnekteer is. Toe sy daaraan dink voel sy eweskielik hoe die energie stop en hoe Dita haar hand sagkend druk.
"Jy kan jou oë oopmaak. The spell is done," sê Dita sag.
Lesley maak haar oë oop.
"Hulle twee het vergeet. Ben sal nooit uitvind nie." sê Dita tevrede.
"Dankie Dita. Dankie…" Lesley voel 'n dankbaarheid in haar en asof 'n berg van haar af gelig is.
"They will still remember you. Jy is 'n art student by sy studio, maar die seks is vergete." verseker Dita haar. "But…" Dita los Lesley se hande en maak 'n biddende teken met hulle. "Remember, die derde prys. Jy moet betaal vir die spel. Die spirits gaan hallusinations na jou stuur. For the rest of your life. A reminder that you broke a sacred promise."
Lesley sluk 'n knop in haar keel af. Sy skud haar kop. "Ek verstaan…"
Daardie aand verras Ben haar. Sy is besig om radio te luister. Hy is vroeg terug van Puerto Rico af. Sy snak dankbaar na haar asem as hy in die deur staan van hulle kamer.
"Les…" sê hy sag. Hy laat val sy bagasie en loop na haar, neem haar in sy arms.
Sy voel die hitte van sy liggaam tot in haar siel. Sy maak haar oë toe en druk hom stywer vas, prewel sy naam. Sy dink aan Dita se towespreuk en 'n skuldige gebed skiet in haar op dat alles regtig vergete is… Dan speel daardie liedjie op die radio, die selfe liedjie wat gespeel het buite Dita se karavaan. "These arms of mine, they are lonely, lonely and feeling blue" Dit klink spokerig skielik en sy sidder. Sy maak haar oê oop, kyk oor Ben skouer en kan tot in die badkamer se spieël vaskyk. Wat sy sien versteen haar.
In die badkamer se spieël is dit nie sy wat Ben vas hou nie, maar 'n geraamte in haar rok, met hare wat soos haar styl lyk maar dit is vervalle en mot-gevreet. Haar geraamte hand in die spieël lyk asof dit in Ben in kloof.
"Les. Wat is fout?" Vra Ben besorgd. Sy ruk haar blik van die spieël af. Stoot hom saggies weg.
"N…niks nie, my Ben…" stamel sy. Hy kyk teer haar in die oë vas. Sy hemelsblou in haar groen.
"Is jy seker?" vra hy.
"Jou net sooo gemis" sê sy bleek. Sy kyk af na haar arms en dit lyk normaal, dan kyk sy in die spieeël. Haar geraamte kyk na haar. Die oë in die spieël is glaserig en bloei.
Sy onthou Dita se woorde: "Remember, die derde prys. Jy moet betaal vir die spel. Die spirits gaan hallusinations na jou stuur. For the rest of your life. A reminder that you broke a sacred promise."
Sy val neer. Die prys van vergifnis, besef sy, is 'n vloek… Sy besef nou hoe hoog die prys is van vergifnis is as dit deur toordery verkry is. Sy hoor Ben gil en 'n pyn skiet in haar linker arm op. Sy is besig om 'n hartaanval te kry. Alles om haar word swart. Swart soos haar sondes…
© 2019 Allen Wolfie Simpson
Maande gelede in Oktober 2018 hoor ek 'n liedjie speel. These Arms of Mine gesing deur Otis Redding. Die liedjie bly maal in my kop en ek begin dink aan hoe sentimenteel die liedjie kan wees vir iemand wat verlang. Toe kry ek 'n idee in my kop van 'n vrou wat haar man waarvoor sy eintlik baie lief is verneuk en toordery probeer gebruik sodat haar man nie van haar egbreek moet uitvind nie. Toe skep ek Leslie Dominic. En Dita.
Julle sal sien elke keer wanneer Dita praat is die woord ordes snaaks want haar moedertaal is nie Afrikaans nie. Ek het gedink aan hoe my Engelse aangetroude familie praat en haar spraak patroon is daarop geinspireer. Sy meng ook baie Engels in haar sinne. Ek het ook Romany/Sigeuner/Gypsy kultuur en woorde opgeleer en sy is losweg gebaseer op van my navorsing. Die ritueel is sommer 'n opgemaakte een vir storie doeleindes en die woorde is in Romany.
In die proses van die storie se skryf het my rekenaar gebreek te dankie aan 'n donderstorm. Ons het hom laat regmaak, daarna was ek siek, en toe ek beter is het 'n ruk gerus en die storie laat marineer in my brein. Toe het ek aan en af aan dit geskryf. Die storie is uiteindelik klaar en ja, dit eindig met die woord Swart. Want die prys van egbreek is altyd donker en swart. Iemand kry altyd seer.
Dinge wat my geinspireer het om Die Prys van Vergifnis te skryf: Castle Rock se eerste seisoen (t.v Reeks geinspireer deur Stephen King se karakters), Otis Redding se 'These Arms of Mine' (wat ek elke keer geluister het wanneer ek geskryf het vir atmosfeer), die Koraal Bome van Magalieskruin (wat ek elke keer sien wanneer ek winkels toe gaan en die musiek van The Cure.
Die Prys van Verginis reflekteer in geen opsig my geloof of wat ek glo nie, maar ek wou 'n storie skryf met morele lesse, dat egbreuk altyd 'n prys het en dat mens nie probleme kan 'wegtoor' nie. Probleme moet natuurlik uitgesorteer word, daar bestaan nie iets soos 'n 'quick fix' nie. Ook, dat mens nie lyne moet oortree van goed wat jy nie verstaan nie. Punt.
Geen karakters in my storie bestaan nie, behalwe in my brein. Alles hierin is fiktief behalwe die liedjie 'These arms of Mine' deur Otis Redding. Enige ooreenkomstige met werklike persone of gebeurtenisse is totaal per toeval. Hoop julle het die storie geniet.
Die Prys Van Vergifnis, Wolf Stories
vergeet, vergewe, Vergifnis
28 thoughts on "Die Prys van Vergifnis Deel 3"
Mei 1, 2019 at 3:10 nm
Sjoe…..die prys is hoog…tot vir Ben…Die spanning het opgebou maar ek het nie verwag dat dit so gaan eindig nie.
Goed geskryf aan die les van beloftes en die verbreking daarvan.
Mei 1, 2019 at 3:47 nm
Die storie het 5 beplande eindes gehad toe kies ek die een omdat dit minder donker was hehehe
Baie dankie vir die lees en die ondersteuning. Mwah xxx
Mei 1, 2019 at 4:10 nm
Ek sien uit na meer xxx
Mei 1, 2019 at 4:11 nm
Ons sal sien wat my muse gee om mee te werk. 😀
Mei 2, 2019 at 7:22 vm
Sjoe, verrassende einde, Wolfie! Jou verhaal wys daarop, dat daar geen verbykomkans is vir ontrouheid nie. Iemand kry altyd seer.Ek het dit nou baie geniet. Ek hoop jou muse klits nog sulke verhale uit jou brein uit.
Mei 2, 2019 at 7:28 vm
Baie dankie! Ek hoop my muse bederf my weer met so 'n storie… wel dalk minder donker. Maar ek moet sê om iets so donker te skryf maar met "n morele les was 'n epiese ervaring. Die einde was vir my ook 'n verrassing (ek het 5 eindes uitgedink maar my storie het 'homself vertel' en die een het uitgepop uit my brein). Ek is so bly jy het dit geniet.
Mei 2, 2019 at 2:53 nm
Dit moes so eindig, want sy sou nie kon cope met al daardie skuldgevoelens nie. Dit was eintlik 'n genadige verlossing!
Mei 2, 2019 at 2:59 nm
Ek stem saam bytjie… die lekker ding is dat ek nie aan die einde gesê het sy is dood nie.. swart kan impliseer dat sy bewusteloos is. Haar man is 'n dokter… 'n tradisionele horror element is suggestie. Maar tussen jou en my hoop ek Lesley is dood want haar lewe sal 'n hel wees van hier af votentoe en dit gaan ek natuurlik nie skryf nie. Sy is genoeg gemartel in my storie…
Mei 2, 2019 at 3:21 nm
Jy is 'n goeie mens om haar daardie marteling te spaar!
Mei 2, 2019 at 3:22 nm
Dankie man. Ek wil nie te wreed wees nie. Ek probeer 😉
Mei 2, 2019 at 12:19 nm
Sjoe, dit was 'n einde met 'n twist. Ek het die woorde wat Dita uitgespreek het gedurende die seremonie gaan vertaal. Vertel 'n bietjie meer hieromtrent?
Mei 2, 2019 at 12:40 nm
Ek het naslaan werk gaan doen. Ek wou nie my ritueel Satanisties maak nie want Satanisme is pervers. Toe gaan lees ek op oor Saora wat 'n sigeuner heidense tradisie is en ek het ook na Wicca en Kaballah ritueele gaan kyk. Baie gelowe is matriargies waar 'n vroulike Goddelike aspek aanbid word. Toe werk ek die magiese woorde uit in Engels, vertaal dit in Afrikaans en toe in Romany. Ek wou nie bog hê in my storie nie en woorde uit die lug trek nie. Dita is 'n vrou van die Saora geloof dus get ek my ritueel so Saoraans as moontlik gemaak oor die algemeen is Saora 'n geloof waar genesing van die medemens en die aarde 'n hoof beginsel is maar soos die Christelike geloof en Islam is daar 'n donker kant.
Ek het gewonder of iemand die spel gaan oorvertaal vir interesantheid. Ek voel mens moet nie vir jou lesers bluf nie. Dita is so werklik as moontlik. Woorde soos 'Shesti' is werklike woorde uit 'n werklike taal.
Mei 2, 2019 at 2:56 nm
Ek stem saam met jou, 'n "opgemaakte" taal werk nie vir my nie.
Mei 2, 2019 at 3:03 nm
Net in Fantasie soos Game of Thrones en Lord of The Rings wat op ander wêrelde afspeel. Maar daardie tale is vloeiend en mens kan hulle selfs aanleer en intelektueel en intellegente gesprekke voer met diegene wat die tale ken. (Te veel werk vir my persoonlik, maar dit is 'n fantastiese konsep.)
Mei 2, 2019 at 3:30 nm
Jy bedoel soos die Amerikaners wat Star Trek-taal vlot kan praat 😁 Ek glo ook nie ek sal GOT se Dothraki baasraak nie.
Mei 2, 2019 at 3:45 nm
Ja. Ek is 'n groot trekkie en ken 'n paar Klingon woorde. Ek is goed met woorde aanleer en kan 'n paar regte tale praat en verstaan (nie skryf nie). Maar ek het nie die tyd om nuwe fiktiewe tale aan te leer nie. Ek wil die spatsel Zoeloe, Sotho, Duits, Frans, Arabies en Latyn wat ek ken eerder uitbrui en beter in dit raak.
Mei 2, 2019 at 3:48 nm
Jy is wel ter tale. Ek is besig met 'n Zoeloe-kursus (aanlyn), maar my arme tong knoop aanmekaar wanneer ek met die locals probeer gesels. Van my universiteits-Latyn onthou ek bitter weinig en my hoërskool Duits is ook al 'n bietjie vaag.
Mei 2, 2019 at 3:55 nm
Ek is besig om Duits te leer net om vir die lekkerte met my beste vriend van oor die 20 jaar te kan praat. Hy is 'n Oostenryker wat in Suid Afrika gebore is en getrek het terug Oostenryk toe agter sy ouers aan. Hy is vlot in Afrikaans so ek wil sy Moedertaal ken omdat hy myne lief het en ken. Ek is volgens die aanlyn Duistse Kursus 39% geletterd in Duits. (Maar dit voel minder). Die Sotho het ek op skool geleer, die Zoeloe op die myndorpe waar ek kind was en die res het ek geleer by meisies (Waaroor ek nie gaan uitbrei nie). O ja en Arabiese het ek geleer vir snaaksigheid. Ek het ook vergeet om te noem dat ek Japanees kan praat. Dit moes ek aanleer te danke aan my werk. Ek is nog 'n baba is Japanees maar geniet die pragtige taal.
Mei 2, 2019 at 5:16 nm
Japanees ook! Jy is voorwaar 'n man van vele talente. Jy moet eendag 'n bietjie vertel hoe jy in hierdie lyn van werk beland het.
Mei 2, 2019 at 5:30 nm
Wel, ek het 'n stokperdjie waar ek flieks kyk in ander tale met byskrifte (Meestal Koreaans, Chinees en Japanees en nee, nie karate flieks nie hulle het ook romantiese komedies, wetenskapfiksie en Horror flieks in Asië) en Japanese animasie (ook bekend as anime. Dit het met Heidi begin toe ek 'n kind was, dit was 'n Japanese animasie produk, toe as tiener was daar die wetenskap fiksie animasie Robotech) en toe besef ek Japan se animasie reekse is goed. Toe begin ek dit kyk in Japanees met byskrifte. Na oor die 40 jaar van Japanese animasie en Oos Asiatiese flies met byskrifte het ek gevind dat ek baie Japanees begin ken.
Eendag kom een van my ou werkgewers na my toe wat weet van my Oosterse vermaaklikheids kennis en my kennis van Japanees en bied my 'n werk aan om vir sy webwerf te skryf. Toe word dit 'n voltydse werk. Ek kan met trots se dat 98% van die artikels op daar die web werf deur my geskryf is. Hier is die adres: http://animefanatika.co.za/
O ja ek wil ook noem dat baie Japanese animasie net gemik is op volwasse kykers. By voorbeeld Attack on Titan en Akira wat NET dom mense vir hulle kinders sal wys want dit is geweldadig, Daar is vrek baie anime wat darem net gemik is op kinders en die wat jonk van gees is soos Heidi, Pokemon, Digimon ensovoorts.
Ek is geseend om my stokperdjies my werk te maak. As ek siek is dan kan ek nogsteeds 'werk' deur in die bed te lê en 'n lekker romantiese reeks te kyk (soos die Koreaanse reeks You who Came From The Stars).
Mei 2, 2019 at 7:14 nm
Ek moet hierdie skakel vir my dogter gee – sy sal lekker hier kuier. Waar ek verkies om te lees, is sy 'n baie visuele persoon en sy leef haar in hierdie soort flieks in. Ja, 'n stokperdjie wat jou werk word is 'n seën – jy is baie gelukkig.
Mei 2, 2019 at 7:24 nm
Julie 27, 2019 at 3:05 vm
Verrassende einde, pla mens, maar steeds verrassend. As jy wil, sal ek vir jou proeflees om te verbeter.
Julie 27, 2019 at 11:56 vm
Dankie. Ek wou iets skep wat soos die klassieke horror stories eindig met 'n verassing wat mens rillings gee. Jou reaksie hierop wys dat ek geslaag het in wat ek wou vermag.
Ek is nie van plan om DIe Prys van Vergifnis te publiseer nie, maar as ek ooit dit beplan het ek 'n proefleser wat dit vir my sal doen. Baie dankie vir die aanbod.